*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2013. gada 2. aprīļa noteikumos Nr. 182 "Noteikumi par stacionāru piesārņojuma avotu emisijas limita projektu izstrādi”**

Izdoti saskaņā ar likuma "[Par piesārņojumu](https://likumi.lv/ta/id/6075-par-piesarnojumu)"  
[11.panta](https://likumi.lv/ta/id/6075-par-piesarnojumu#p11) otrās daļas 1.punktu

Izdarīt Ministru kabineta 2013. gada 2. aprīļa noteikumos Nr. 182 "Noteikumi par stacionāru piesārņojuma avotu emisijas limita projektu izstrādi" (Latvijas Vēstnesis, 2013, 73. nr.) šādus grozījumus:

1. Aizstāt visā tekstā vārdus "2. punktā" ar vārdiem "2.1 punktā".

2. Izteikt 2. punktu šādā redakcijā:

"2. Projektu izstrādā šādos gadījumos:

2.1. lai noteiktu A vai B kategorijas piesārņojošās darbības prognozējamo gaisa un smaku piesārņojumu un saņemtu atļauju A vai B kategorijas piesārņojošas darbības veikšanai vai veiktu būtiskas izmaiņas esošajā atļaujā atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai (turpmāk – atļauja).

2.2. lai noteiktu C kategorijas sadedzināšanas iekārtas, kuru paredzēts darbināt zonā vai zonas teritorijā, kurā kādā no pieciem iepriekšējiem gadiem tika pārsniegts normatīvajos aktos par gaisa kvalitāti noteiktais augšējais piesārņojuma novērtēšanas slieksnis prognozējamo gaisa piesārņojumu un saņemtu lēmumu atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai;”

3. Papildināt noteikumus ar 2.1, 2.2 un 2.3 punktu šādā redakcijā:

"2.1 Projektu kopā ar iesniegumu par atļaujas saņemšanu vai C kategorijas reģistrācijas veikšanu operators iesniedz Valsts vides dienestā (turpmāk – dienests) atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai.

2.2 Lai sadedzināšanas iekārtai noteiktu nepieciešamo dūmeņa augstumu vēl pirms sadedzināšanas iekārtas būvniecības, operators veic gaisa kvalitātes izkliedes modelēšanu šādos gadījumos:

2.21. ja plānots darbināt sadedzināšanas iekārtu ar nominālo ievadīto siltuma jaudu mazāku par 5 MW, kuras iedarbības zonā atrodas citas ēkas, kurās ilgstoši uzturas cilvēki, ventilācijas sistēmas vai dabiskās vēdināšanas āra gaisa ņemšanas ailas, logi vai durvis un kuras tehnisko apsvērumu dēļ nevar izpildīt normatīvajos aktos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām noteiktās prasības par nepieciešamo dūmeņa augstumu.

2. 22. ja plānots darbināt sadedzināšanas iekārtu ar nominālo ievadīto siltuma jaudu vienādu ar vai lielāku par 5 MW.

2.3 Veicot gaisa kvalitātes izkliedes modelēšanu atbilstoši šo noteikumu 2.2 punktam ievēro šādas prasības:

2.31. modelēšanai izmanto šajos noteikumos minētās datorprogrammas un veicot modelēšanu ievēro arī citas šajos noteikumos noteiktās prasības;

2.32. sadedzināšanas iekārtām, kuru iedarbības zonā atrodas citas ēkas, kurās ilgstoši uzturas cilvēki piesārņojošo vielu koncentrācijas aprēķina augstumos pie blakus esošas dzīvojamas un publiskas ēkas fasādes, kur izvietotas šo ēku ventilācijas sistēmas vai dabiskās vēdināšanas āra gaisa ņemšanas ailas, logi vai durvis.

2.4 Šo noteikumu 2.2 punktā minēto informāciju par nepieciešamo dūmeņa augstumu operators sagatavo un iesniedz atbilstoši normatīvajiem aktiem par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām."

4. Izteikt 3. punkta pirmo teikumu šādā redakcijā:

"3. Ja tiek veikta atļaujas vai lēmumā noteikto nosacījumu pārskatīšana un nav paredzētas stacionāro piesārņojuma avotu fizikālā raksturojuma un emisiju daudzuma izmaiņas, dienests pieņem pamatotu lēmumu atbrīvot operatoru no pienākuma izstrādāt jaunu projektu."

5. Papildināt 7. punktu aiz vārda "nominālajai" ar vārdu "ievadītajai".

6. Papildināt 19. punktā aiz vārda "rakstiski" ar vārdiem "vai elektroniski".

7. Papildināt 27. punktu aiz vārdiem "esošā piesārņojuma" ar vārdu "summārā".

8. Papildināt 27.3. apakšpunktu aiz vārda "zona" ar vārdiem ", kas tiek noteikta atbilstoši šo noteikumu 40. punktam,"

9. Izteikt 30. punktu šādā redakcijā:

"30. Operators projektā modelē piesārņojuma izkliedi pie nelabvēlīgiem meteoroloģiskiem apstākļiem un pamato aprēķinu scenārijam izmantoto informāciju par nelabvēlīgiem meteoroloģiskiem apstākļiem. Minēto informāciju sniedz saskaņā ar šo noteikumu 5.pielikuma tabulu par vienu vai vairākām epizodēm."

10. Papildināt 32. punktu ar vārdiem šādā redakcijā:

", kā arī iekārtām, kuru iedarbības zonā atrodas citas ēkas, kurās ilgstoši uzturas cilvēki - citos augstumos pie blakus esošas dzīvojamas un publiskas ēkas fasādes, kur izvietotas šo ēku ventilācijas sistēmas vai dabiskās vēdināšanas āra gaisa ņemšanas ailas, logi vai durvis."

11. Svītrot 35. punktā vārdus "papīra vai".

12. Svītrot 42.2. apakšpunktu.

13. Izteikt 44. punktu šādā redakcijā:

"44. Centrs 10 darbdienu laikā pēc šo noteikumu [42. punktā](https://likumi.lv/ta/id/256088#p42) minētā iesnieguma saņemšanas sniedz operatoram:

44.1. informāciju par to piesārņojošo vielu koncentrācijām, kurām noteikti gaisa kvalitātes normatīvi. Informāciju sniedz saskaņā ar šo noteikumu [5.pielikuma](https://likumi.lv/ta/id/256088#piel5) 1., 2., 3., 4. un 5.punktu;

44.2. datus par meteoroloģiskajiem apstākļiem piesārņojošās darbības iespējamajā ietekmes zonā."

14. Svītrot 46. punktā vārdus "pa pastu vai".

15. Aizstāt noteikumu 1. pielikuma tabulas 1.1. un 1.2. apakšpunktā 4 kolonā ar nosaukumu "Darbības apjoms" vārdus "nominālā jauda" ar vārdiem "nominālā ievadītā siltuma jauda".

16. Papildināt noteikumu 2. pielikumā tabulu ar 4 rindu šādā redakcijā:

"

|  |  |  |  |
| --- | --- | --- | --- |
| 4. | *AERMOD View™* | Lakes Environmental |  |

"

Ministru prezidents A. K. Kariņš

Vides aizsardzības un reģionālās attīstības ministrs Juris Pūce